**13.5.2020.** Pozdrav dragi moji učenici. Opet ćemo malo promijeniti raspored tako da se u petak možemo vezati na HRT3

**MATEMATIKA** – Množenje i dijeljenje brojem 8 - najprije napiši matematički diktat (10 množenja i 10 dijeljenja) i pokušaj rezultat napisati u roku od 5 sekundi. Otvori U/98 i riješi ZNAM. Dobro prouči i pročitaj sve što se nalazi na toj strani. Nakon toga otvori poveznicu e sfere te pročitaj i riješi sve zadatke na njoj – jer **rješavajući razne zadatke na zabavan i zanimljiv način, vježbate množenje i dijeljenje**

<https://www.e-sfera.hr/dodatni-digitalni-sadrzaji/a14fff20-29ee-42ae-b379-4fb82ce9b9c4/>

Sigurno si primijetio da ako si redovito učio, puno toga znaš – primjenjujući pravilo zamjene mjesta faktora. Tako sad trebaš naučiti samo dvije jednakosti 8x8 i 9x8.

Prepiši u bilježnicu:

**Množenje i dijeljenje brojem 8** 13.5.2020.

**NAUČI!**

1x8=8 jer je 8:8=1

2x8=16 jer je 16:8=2

3x8=24 jer je 24:8=3

4x8=32 jer je 32:8=4

5x8=40 jer je 40:8=5

6x8=48 jer je 48:8=6

7x8=56 jer je 56:8=7

8x8=64 jer je 64:8=8

9x8=72 jer je 72:8=9

10x8=80 jer je 80:8=10

Višekratnici broja 8: 8, 16, 24, 32, 40, 48, 56, 64, 72, 80

Osmina je 8 puta manji broj.

Osmina broja 24 je 3, osmina broja 48 je 6 i tako dalje.

Riješi U/99. i ZZ/134.

**TZK** – Vježbaj uz HRT3. U dvorištu na ravnoj podlozi najprije vodi loptu lijevom rukom, zatim desnom pa naizmjence lijevom i desnom rukom.

**HRVATSKI JEZIK** – Opis lika – Otvori Č/130 i 131 i pročitaj što piše. Danas ćete naučiti opisivanje lika prema planu opisa. To ste već gledali na HRT3 pa ćete se sigurno sjetiti. U bilježnicu ćete staviti naslov i datum i prepisati sve što piše u plavom pravokutniku na 131. strani. Nakon toga ćete u bilježnicu staviti naslov Moj tata i prema tom planu opisati svog tatu. Svaku rečenicu ne pisati u novi red.

**PRIRODA I DRUŠTVO** – Dijete i zdravlje – ponovit ćeš naučeno gradivo uz sljedeće poveznice

<https://wordwall.net/hr/resource/829460/priroda-i-dru%c5%a1tvo/dijete-i-zdravlje><https://wordwall.net/hr/resource/1313351/priroda-i-dru%c5%a1tvo/dijete-i-zdravlje>

**DOD (MATEMATIKA)** – Josip, Marin i Karlo

1. Na rođendanskoj su proslavi Anica, Iva i Maja dobile po jednu vrećicu s 10 bombona.

Svaka je djevojčica pojela jedan bombon i svaka je jedan dala učiteljici. Koliko im je

bombona ukupno ostalo?

2. Martin i Teo skupljaju sličice nogometaša. Martin je sakupio šest sličica više nego Teo. Koliko sličica ima svaki od njih ako zajedno imaju 18 sličica?

3. Osminu broja 56 uvećaj za umnožak brojeva 7 i 6. Koristi zagrade.

**NAPOMENA: POSLIKAJTE: BILJEŽNICU IZ HJ**

**BILJEŽNICU IZ MAT (DIKTAT)**

**MAT U/99**